
Αρ. Φύλλου 431 

31 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συμπληρωματική κήρυξη του αρχαιολογικού χώρου 
Τσινάρι - Σεντούκια - Λάμπου - Μύλοι, νήσου Λέ¬ 
σβου...·;. ^ 

Καθορισμός χώρων εκγύμνασης κυνηγετικών σκύλων 2 


ΑΠΟΦΑΣΕΙΣ 

Αοιθ. ΥΠΠΟ/ΑΡΧ.Α1/Φ43/9644/452 (1) 

Συμπληρωματική κήρυξη του αρχαιολογικού χώρου Τσι- 
νάρι - Σεντούκια - Λάμπου - Μύλοι, νήσου Λέσβου. 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) «Κυ¬ 
βέρνηση και Κυβερνητικά Οργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 


γραφών». 

3 Τις διατάξεις του Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/81) «Περί κυ- 
ρώσεως της εις Λονδίνον, την 6η Μαΐου 1969 υπογραφεί- 
σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς. 


5. Την Υ.Α. ΥΠΠΟ/ΑΡΧ/Α1 /Φ20/46244/2205/4.2.91 (ΦΕΚ 
92/Β/21.2.91) σύμφωνα με την οποία κηρύχθηκε ως αρ¬ 
χαιολογικός χώρος η περιοχή Τσινάρι - Σεντούκια Λάμπου 
- Μύλοι. 

5. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως διατυπώθηκε στην αρ. 3/4.4.1997 
πράξη του, αποφασίζουμε: 

συμπληρώνεται η κήρυξη του αρχαιολογικού χώρου 
Τσινάρι - Σεντούκια Λάμπου - Μύλοι,«ροκειμένου να συ- 
μ περ ιληφθεί η περιοχή του λόφου Πασπαλά, στην ανατο¬ 
λική πλευρά του οποίου, αποκαλύφθηκαν ίχνη νεκροτα¬ 
φείου ελληνιστικών και ρωμαϊκών χρόνων, ενώ στη δυτική 
πλευρά του, υπάρχουν τα λείψανα του ρωμαϊκού υδρα¬ 
γωγείου που ύδρευε την πόλη της Μυτιλήνης καθώς και 
τμήματα τοξοειδών ανοιγμάτων στη ρεματιά. 

Το σύνολο του κηρυσσόμενου χώρου οριοθετείται, στο 
επισυναπτόμενο στην παρούσα απόφαση απόσπασμα 
φύλλου χάρτου ΓΎΣ: 1:5.000, από τα σημεία 1-2-3-4-5-6- 

7-8-.38-39-40-41-1, τα οποία αντιστοιχούν σε ζεύγη 

συντεταγμένων, όπως αυτά αναγράφονται σε επισυνα- 
πτόμενο πίνακα. 

Από τηνπαρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η παρούσα νά δημοσιευθεί στην Εφημερίδα της Κυβερ- 
νήσεως. 

Αθήνα, 28 Φεβρουάριου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

Αριθ. 1689 (2) 

Καθορισμός χώρων εκγύμνασης κυνηγετικών σκύλων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1Τις δ/ξεις του Ν. 2503/1997 “περί Διοικητικής Οργά¬ 
νωσης στελέχωσης της Περιφέρειας, ρύθμισης θεμάτων 
για την Τοπική Αυτ/ση και άλλων διατάξεων". 

2. - Την αριθμ. 186 Γ.Γ./30-6-1998 απόφαση του Γενικού 
Γραμματέα Περιφέρειας Δυτικής Ελλάδος για άσκηση 
αρμοδιοτήτων Γ.Γ.Π.Δ.Ε. επί θεμάτων Δασικών και μετα¬ 
βίβαση του δικαιώματος υπογραφής σε Προϊσταμένους 
Υπηρεσιακών Μονάδων της Περιφέρειας. 

3. - Το άρθρο 255 του Ν.Δ. 86/69 

4. - Τα άρθρα 57 και 58 του Ν. 2637/98 

5. - Την επιτακπκή ανάγκη καθορισμού χώρου εκγύμνα¬ 
σης κυνηγετικών σκύλων στην περιφέρεια δικαιοδοσίας 
μας, αποφασίζουμε: 

Εκδίδουμε την παρούσα Ρυθμιστική Αστυνομική Διάτα¬ 
ξη Θήρας η οποία θα ισχύει σε όλη την περιοχή δικαιοδο¬ 
σίας του Δασαρχείου Πατρών και η οποία καθορίζει χώ¬ 
ρους εκγύμνασης κυνηγετικών σκύλων, εφοδιασμένων 
με δελτίο ταυτότητας, από κυνηγούς ή κυναγωγούς χω¬ 
ρίς να φέρουν κυνηγετικό όπλο, στις παρακάτω περιγρα- 
φόμενες θέσεις καθ’ όλη την διάρκεια του ημερολογια¬ 
κού έτους, ως κατωτέρω: 

1. Σε έκταση των Κοινοτήτων (πρώην και σημερινών), 
Σταυροδρομίου-Αγ. Μαρίνας Καλεντζίου και που η οριο- 
γραμμή της έχει ως εξής: 

Αρχίζει από τον εθνικό δρόμο Πατρών-Τριπόλεως (111) 
και συγκεκριμένα από τη διασταύρωση Σταυροδρομιού 
προς Αγ. Μαρίνα ακολουθώντας τον ασφαλτόδρομο και 
με κατεύθυνση ΒΔ φτάνει στο χωριό Αγ. Μαρίνα και στη 
συνέχεια ακολουθώντας αγροτικό δρόμο φτάνει στον οι¬ 
κισμό-Βασιλικού Κοινότητας Καλεντζίου, από εκεί ακο¬ 
λουθώντας τον ασφαλτόδρομο με κατεύθυνση ΝΑ φτάνει 
στο χωριό Καλέντζι. Κατόπιν ακολουθώντας αγροτικό 
δρόμο (χωματόδρομο) και με κατεύθυνση Ν-ΝΔ (διερχό- 
μενος από τον οικισμό Κούμπερι) μέχρι το χωριό Δροσιά 
και από εκεί συνεχίζοντας τον ασφαλτόδρομο, με κατεύ¬ 
θυνση Δ-ΒΔ, καταλήγει στην Εθνική οδό Πατρών-Τριπό¬ 
λεως (111) (διασταύρωση Σταυροδρομιού) από όπου ξε¬ 
κίνησε. 

2. Σε έκταση των πρώην Κοινοτήτων Αργυρός -Σελλών 
και που η οριογραμμή της έχει ως εξής: 

Αρχίζει από τον επαρχιακό δρόμο Πλατανίου-Αργυράς- 
Πιτίτσας και συγκεκριμένα από την διασταύρωση Αργυ¬ 
ρός προς Προφ. Ηλία (θέση Ανεμοδούρι) ακολουθώντας 
τον χωματόδρομο και με κατεύθυνση Ν-ΝΑ φτάνει στις 
θέσεις Λογγοβή-Λίρα-Καλόγηρος-Βρύση και στη συνέ¬ 


χεια ακολουθώντας και πάλι το χωματόδρομο με κατεύ¬ 
θυνση Α-ΒΑ κατεβαίνει στην Αγ. Μαρίνα και μετά με κα¬ 
τεύθυνση ΒΔ και στη συνέχεια ΒΑ φτάνει στον κεντρικό 
δρόμο Αργυρών-Σελλών τον οποίο και ακολουθεί με κα¬ 
τεύθυνση Βόρεια, μέχρι τη διασταύρωση Αργυρός - Πρ. 
Ηλία απ’ όπου άρχισε. 

3. Σε έκταση της σημερινής Κοινότητας Λεοντίου και 
που η οριογραμμή της έχει ως εξής: 

Από τη διασταύρωση των δρόμων Βετέϊκων- Κουναβέϊ- 
κων και Βετέϊκων- Ρακίτας με κατεύθυνση Ανατολική και 
ακολουθώντας το δρόμο προς τη Ρακίτα μέσω Γολεμίου 
μέχριτην διασταύρωση του προς Κουνινά. Από εκεί με κα¬ 
τεύθυνση Νότια ανέρχεται στην κορυφή Μπουκουμέρα. 
Εν συνεχεία στρέφεται Δυτικά-ΒΔ ακολουθώντας την κο- 
ρυφογραμμή διερχόμενη από τις θέσεις "Κορακοφωλιά" 
και “Τσούκα” καταλήγει στο σημείο από όπου ξεκίνησε. 

4. Σε έκταση των Κοινοτήτων (πρώην και σημερινών) Λε¬ 
οντίου, Μοίρας, Αγ. Παρασκευής και που η οριογραμμή 
της έχει ως εξής: 

Από τη διασταύρωση του επαρχιακού δρόμου Σούλι- 
Μοίρα-Βετέϊκα και του δρόμου προς Λατσέϊκα και με κα¬ 
τεύθυνση Ανατολική ακολουθεί το δρόμο μέχρι τη συμ¬ 
βολή του με το δρόμο Χαλανδρίτσας-Βετέίκων (πριν τον 
οικισμό Βετέικα). Στη συνέχεια στρέφεται ΝΔ ακολουθώ¬ 
ντας το δρόμο Βετέΐκων-Χαλανδρίτσας μέχρι τη διασταύ¬ 
ρωσή του με δρόμο προς Αγ. Παρασκευή (Τοπόλοβα) και 
φτάνει στο χωριό Αγ. Παρασκευή (Τοπόλοβα). Στη συνέ¬ 
χεια με κατεύθυνση ΒΑ συναντά το ρέμα που κατέρχεται 
στον οικισμό Λατσέϊκα. Ακολουθεί κατόπιν το δρόμο με 
την ίδια κατεύθυνση και καταλήγει στο σημείο απ’ όπου 
ξεκίνησε. 

Οι παραβάτες της παρούσας τιμωρούνται σύμφωνα με 
τις ισχύουσες Δ/ξεις των Νόμων περί Θήρας καθώς και με 
συναφείς Νόμους - Διατάγματα και σχετικές αποφάσεις 
που κάθε φορά ισχύουν. 

Η ισχύς της παρούσας αρχίζει από τη δημοσίευσή της 
και για χρονικό διάστημα μιας δεκαετίας από τη δημοσί¬ 
ευσή της, η δε τήρησή της και εφαρμογή ανατίθεται στη 
Δασική Υπηρεσία - Ελληνική Αστυνομία - Αγροφυλακή - 
Κυνηγετικές Οργανώσεις και κάθε φιλόνομο και φιλο¬ 
πρόοδο πολίτη. 

Κάθε άλλη σχετική απαγ/κή διάταξη που ισχύει για το 
ίδιο θέμα καταργείται από τη δημοσίευση της παρούσας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 15 Μαρτίου 2000 

Με εντολή Γενικού Γραμματέα Περιφέρειας 
Ο Δασάρχης Πατρών 
ΕΥΑΓΓ. ΤΣΙΑΚΜΑΚΗΣ 

